**Til læraren**

Dette undervisningsopplegget baserer seg på utdrag frå romanen *Gunnars rekordbok* (2024) av Anders Totland, ei bok som kombinerer humor, alvor og relasjonar. Målet med opplegget er å stimulere elevane til refleksjon, leseforståing og kreativ utfalding gjennom førlesingsaktivitetar, arbeid undervegs og etterarbeid. Oppgåvene er laga for å støtte lesing på ein variert og engasjerande måte, med vekt på sentrale tema som vennskap, familie og sorg.

Opplegget inneheld refleksjonar rundt bokomslaget og tittelen for å aktivere forkunnskapar og skape engasjement for vidare lesing. Undervegs arbeider elevane aktivt med å lytte. Lesing i grupper med tilhøyrande spørsmål hjelper elevane til å strukturere og forstå innhaldet. Etter lesinga blir elevane oppmoda til å diskutere og reflektere rundt temaa. Gjennom kreative skriveoppdrag får elevane lage si eiga rekordbok, endre synsvinklar eller skrive eit brev som utforskar kjenslene til Gunnar.

For å gjere opplegget enkelt å bruke er alle oppgåvene samla i ein PowerPoint-presentasjon. Desse kan tilpassast etter behov og elevgruppa sitt nivå.

Nokre tips til gjennomføring:

* Les utdraget høgt i klassa for å sikre felles forståing og engasjement.
* Oppmuntre elevane å bruke eigne erfaringar i diskusjonane for å skape større tilknyting til temaa.
* Gje rom for kreativitet i skriveoppdraga. Aksepter at elevane ikkje nødvendigvis ønskjer å dele innhaldet.

La deg inspirere til å arbeide med ei nydeleg bok om viktige tema saman med elevane dine.

Lykke til!